ಪ್ರಮೀಳೆ

ಪ್ರಮೀಳೆ ಸ್ತ್ರೀರಾಜ್ಯದ ರಾಣಿ. ತನ್ನ ರಾಜ್ಯದಲ್ಲಿ ಕಾಲಿಟ್ಟ ಧರ್ಮರಾಜನ ಯಜ್ಞಾಶ್ವ ಕಟ್ಟಿಸಿದಳು. ಮಧ್ಯಮ ಪಾಂಡವ ಅರ್ಜುನನ ಅಶ್ವಮೇಧಯಾಗ. ಇತ್ತ ಸ್ತ್ರೀ ರಾಜ್ಯದ ರಾಣಿ ಪ್ರಮೀಳಾ ಇದನ್ನು ಸಹಿಸುವುದಿಲ್ಲ. ಅರ್ಜುನ ಕುದುರೆ ಅನಾಮತ್ತಾಗಿ ತನ್ನ ಉದ್ಯಾನವನ್ನು ಹಾಳು ಮಾಡುತ್ತಿದೆ ಎಂಬುದು ಆಕೆ ಅಳಲು. ಸರಿ ಈ ಸಂಬಂಧ ನ್ಯಾಯ ಕೇಳಲು ಆಕೆ ಅರ್ಜುನನ ಬಳಿ ಹೋಗುತ್ತಾಳೆ. ಆದರೆ, ಅರ್ಜುನ ಆಕೆಯನ್ನು ಹೆಣ್ಣೆಂದು ಮೂದಲಿಸುತ್ತಾನೆ. ಹೆಣ್ಣಾದರೇನು ಯುದ್ಧಕ್ಕೆ ನಾನು ಸಿದ್ಧ ಎಂದು ಪ್ರಮೀಳೆ ಆರ್ಭಟಿಸುತ್ತಾಳೆ. ಇಬ್ಬರ ನಡುವೆ ಮಹಾಯುದ್ಧವಾಗುತ್ತದೆ. ಸೋಲು-ಗೆಲುವು ಕಾಣದ ಈ ಯುದ್ಧದಲ್ಲಿ ಸರಿಸಮರಾಗಿ ಇಬ್ಬರು ಹೋರಾಡುತ್ತಾರೆ. ಅಂತಿಮವಾಗಿ ಪ್ರಮೀಳೆ ಅರ್ಜುನನನ್ನು ವರಿಸುತ್ತಾಳೆ.

 ಗೌರಿವನದ ಪ್ರಮೀಳಾ 
ಪಾರ್ವತಿ ದೇವಿಯು ಗೌರಿವನ ಎಂಬ ಭೂಮಿಯನ್ನು ಶಪಿಸಿದಳು ಎಂದು ಹೇಳಲಾಗುತ್ತದೆ, ಸ್ತ್ರೀಯರು ಪುರುಷ ಸಂಗಾತಿಗಳಿಲ್ಲದೆ ಉಳಿಯುತ್ತಾರೆ, ನಂತರ ಅರ್ಜುನನು ಅಶ್ವಮೇಧ ಯಾಗದ ಪವಿತ್ರ ಕುದುರೆಯನ್ನು ಹಿಂಬಾಲಿಸಲು ಬಂದಾಗ ಮಾತ್ರ ಶಾಪದಿಂದ ಮುಕ್ತರಾಗಬೇಕೆಂದು ತೀರ್ಪು ನೀಡಲಾಯಿತು.  ಪ್ರಮೀಳಾ ಗೌರಿವನದಲ್ಲಿ ವಾಸಿಸುತ್ತಿದ್ದ ಅಪ್ರತಿಮ ಸೌಂದರ್ಯ, ಶೌರ್ಯ, ಬುದ್ಧಿವಂತಿಕೆ ಮತ್ತು ಆಧ್ಯಾತ್ಮಿಕತೆಯ ಮಹಿಳಾ ರಾಣಿ. ಆಕೆ ಅರ್ಜುನನ್ನು ಮದುವೆಯಾಗಿ ಶಾಪ ವಿಮೋಚನೆ ಪಡೆದಿದ್ದಾಳೆ ಎನ್ನಲಾಗಿದೆ. ಪ್ರಮೀಳಾ ಕಥಾ ಉಲ್ಲೇಖವು ಜೈಮಿನಿಯ ಮಹಾಭಾರತದಲ್ಲಿದೆ ಮತ್ತು ಮಹಾಭಾರತದ ಯಾವುದೇ ಆವೃತ್ತಿಯಿಲ್ಲ.

 ಪೌರಾಣಿಕ ಹಿನ್ನಲೆ 
ಮದನಾರಿಯಾದ ಮಹೇಶ್ವರನ ಸಂಗಡ ಯುದ್ಧ ಮಾಡಿದ ಅರ್ಜುನನಿಗೆ ನಾರಿಯ ಮೇಲೆ ಯುದ್ಧ ಮಾಡಲು ಮನಸ್ಸು ಬರಲಿಲ್ಲ. ಪ್ರಮೀಳೆ ತನ್ನನ್ನು ಲಗ್ನವಾಗಬೇಕು ಇಲ್ಲವೆ ತನ್ನೊಡನೆ ಯುದ್ಧಮಾಡಿ ಗೆಲ್ಲಬೇಕು ಎಂದು ಸವಾಲುಹಾಕಿ ಬಾಣಗಳ ಮಳೆ ಸುರಿಸಿದಳು. ಅರ್ಜುನ ವಿಧಿಯಿಲ್ಲದೆ ಅವಳೊಡನೆ ಯುದ್ಧ ಮಾಡಲೇಬೇಕಾಯಿತು. ಅವನ ಸಾಮಾನ್ಯ ಬಾಣಗಳಿಗೆ ಪ್ರಮೀಳೆ ಸೋಲಲಿಲ್ಲ. ಆಗ ಅರ್ಜುನ ಸಮ್ಮೋಹನಾಸ್ತ್ರವನ್ನು ಪ್ರಯೋಗಿಸಿದ. ಪ್ರಮೀಳೆ ನಸುನಗೆಯಿಂದ ಆ ಬಾಣವನ್ನು ಕಡಿದು ಮತ್ತೊಂದು ಬಾಣದಿಂದ ಕಿರೀಟಿಯನ್ನು ನೋಯಿಸಿದಳು. ಅರ್ಜುನ ಮತ್ತೊಂದು ದಿವ್ಯವಾದ ಬಾಣವನ್ನು ಹೂಡಿ ಹೊಡೆಯಲಿಕ್ಕೆ ಸಿದ್ಧನಾದ. ಆ ಸಮಯಕ್ಕೆ ಅಶರೀರವಾಣಿಯೊಂದು ಪ್ರಮೀಳೆ ಅಜೇಯಳಾದ್ದರಿಂದ ಯುದ್ಧವನ್ನು ಕೈಬಿಟ್ಟು ಆಕೆಯನ್ನು ವರಿಸು. ಇದರಿಂದ ಮುಂದೆ ಕಲ್ಯಾಣವಾಗುವುದು ಎಂದು ನುಡಿಯಿತು. ಆಗ ಅರ್ಜುನ ಪ್ರಮೀಳೆಗೆ ತನ್ನ ಅಣ್ಣನಾದ ಧರ್ಮರಾಜ ಹಸ್ತಿನಾವತಿಯಲ್ಲಿ ಯಜ್ಞದೀಕ್ಷಿತನಾಗಿರುವುದರಿಂದ ತಾನು ಯಾಗ ಮುಗಿಯುವವರೆಗೆ ವ್ರತಸ್ಥನಾಗಿದ್ದು ಸ್ತ್ರೀ ಸಮಾಗಮವನ್ನು ಮಾಡುವುದಿಲ್ಲವೆಂದು ತಿಳಿಸಿ, ಯಜ್ಞವನ್ನು ವೀಕ್ಷಿಸಲು ಆಕೆಯನ್ನು ಆಹ್ವಾನಿಸಿ, ಯಜ್ಞಾನಂತರ ಅವಳನ್ನು ಮದುವೆಯಾಗುವುದಾಗಿ ಮಾತುಕೊಟ್ಟ. ಆಗ ಪ್ರಮೀಳೆ ಅರ್ಜುನನ ಮಾತಿಗೆ ಒಡಂಬಟ್ಟು ತನ್ನ ಮನೆಯಲ್ಲಿ ಕಟ್ಟಿದ್ದ ಕುದುರೆಯನ್ನು ಬಿಟ್ಟುಕೊಟ್ಟು ತನ್ನ ಭಂಡಾರದಲ್ಲಿಯೂ ಮನೆಯಲ್ಲಿಯೂ ಇದ್ದ ಅಮೂಲ್ಯವಾದ ವಸ್ತುಗಳನ್ನೆಲ್ಲ ತರಿಸಿಕೊಟ್ಟು ತನ್ನ ಎಲ್ಲ ನಾರೀ ಸೈನ್ಯದೊಂದಿಗೆ ಹಸ್ತಿನಾವತಿಗೆ ಹೋದಳು. ಯಾಗವೆಲ್ಲ ಸಂಪೂರ್ಣವಾಗಿ ಮುಗಿದ ಮೇಲೆ ಅರ್ಜುನ ಆಕೆಯನ್ನು ವರಿಸಿದ.

 ಪ್ರಮಿಳಾರ್ಜುನ ಕಾಳಗ 
ಯಕ್ಷಗಾನದಲ್ಲಿ  ಪ್ರಮೀಳಾರ್ಜುನ ಪ್ರಸಂಗವು ಕಾಳಗದಲ್ಲಿ ಅಂತ್ಯ ಕಾಣುತ್ತದೆ.

 ಉಲ್ಲೇಖ 

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ